Sangkar (filem)

Sangkar merupakan sebuah filem drama aksi Malaysia 2019 yang diarahkan oleh Kabir Bhatia serta dibintangi oleh Zul Ariffin, Remy Ishak dan Mira Filzah.Zaidi Che (3 Julai 2019). Zul Ariffin dan Remy Ishak bertarung dalam Sangkar  STAIL. Dicapai pada 20 Ogos 2019.Jessica Chua (13 Mei 2019). Fists Up! Malaysia's First MMA Film 'Sangkar' Is Coming Soon Rojak Daily. Dicapai pada 13 Julai 2019. Filem ini mengisahkan permusuhan dan penebusan antara dua orang atlet MMA tempatan, serta perjuangan mereka demi maruah dan keluarga masing-masing.Najiy Jefri (23 Ogos 2019). Sangkar buai emosi Harian Metro. Dicapai pada 30 Ogos 2019.  

Filem ini ialah filem MMA pertama di Malaysia. Ia ditayangkan pada 29 Ogos 2019 di Malaysia, Singapura dan Brunei.

Sinopsis
Adam dan Johan merupakan atlet sukan bela diri campuran (MMA). Adam bersikap angkuh dan telah menang sebuah pertarungan dengan taktik kotornya. Mereka ialah musuh dan selalu bersaing. Suatu hari, apabila dicabar di luar sangkar, Adam secara tidak sengaja mencederakan Johan. Johan tercedera parah dan ahli keluarganya hilang punca rezeki dan harapan.

Untuk menebus kesalahannya, Adam kembali bertarung di pertarungan bawah tanah untuk mendapatkan habuan supaya dapat membantu Johan sekeluarga. Johan pula sedang bertarung dengan kesihatan dan pemulihan demi keluarganya. Pada saat ini, Adam mengingatkan tujuan diri sebagai pejuang MMA dan mengambil cabaran untuk berlawan dengan pejuang MMA antarabangsa.

Pelakon

 Zul Ariffin sebagai Adam "Ace" Abdullah
 Remy Ishak sebagai Johan "Jedi" Kamaruddin
 Mira Filzah sebagai Liya
 Nik Adam Mika sebagai Reza
 Ray Dapdap sebagai Bob
 Emelda Rosmila sebagai Hajar
 Aman Graseka sebagai Hassan
 Andy Teh sebagai Lee
 Fadlan Hazim sebagai Hafiz
 Carliff Carleel sebagai Farid
 Niezam Zaidi sebagai Jai
 Terry Gallyot sebagai Adi
 Peter Davis sebagai Pengulas Matt
 Rashid Salleh sebagai Pengulas John
 Sanjna Suri sebagai Priya
 James McSweeney sebagai Atlet MMA
 Zarul Albakri sebagai Bapa Adam
 Ayez Shaukat
 Kay Maria

Penerbitan
Sangkar ialah sebuah filem bertemakan seni bela diri campuran (MMA). Ia merupakan filem terbitan bersama empat syarikat penerbitan—Primeworks Studios, Astro Shaw, Infinitus Gold dan MM2 Entertainment.Rudy Imran Shamsudin (16 Julai 2019). Filem Sangkar babit empat produksi tempatan Harian Metro. Dicapai pada 30 Ogos 2019. Remy Ishak dan Zul Ariffin dipilih menjayakan watak utama sebagai Johan dan Adam. Menurut Penerbit Eksekutif Infinitus Gold, Gayatri Su-Lin Pillai, pemilihan Remy dan Zul dibuat berdasarkan kebolehan mereka membawakan genre aksi selain ramai yang ingin melihat dua orang pelakon ini bergabung dalam sebuah naskhah.Najiy Jefri (1 Julai 2018). Sangkar satukan Remy, Zul Harian Metro. Dicapai pada 20 Ogos 2019.

Pelakon dan pengacara TV, Mira Filzah diberikan peranan sebagai Liya, adik kepada Johan lakonan Remy. Sangkar ialah filem kedua Mira dan gandingan sulung beliau bersama Remy sebelum mereka membintangi drama Pujaan Hati Kanda. "Walau tidak terbabit dengan babak lasak, saya kena buat persediaan dari segi emosi kerana watak Liya ada cabaran tersendiri," kata Mira dalam temu ramah bersama Harian Metro.Najiy Jefri (21 Julai 2019). Mira ikuti kelas lakonan Harian Metro. Dicapai pada 20 Ogos 2019. Pelakon lain yang terlibat termasuk Fadlan Hazim, Aman Graseka, Carliff Carleell.

Kos pembikinan filem ini sebanyak RM 2.8 juta. Penggambaran dijalankan di Kuala Lumpur, Petaling Jaya dan Banting, Selangor dari 7 Mei hingga 11 Jun 2018. Pejuang MMA tempatan Saiful Reza mereka koreografi aksi dan melatih para pelakon. Filem ini juga menyaksikan kemunculan beberapa atlet profesional MMA antarabangsa sebenar seperti bekas petarung UFC James 'Sledgehammer' Mcsweeney dan Davron Kuronboev, serta atlet MMA tempatan seperti Saiful Merican, Peter Davis, Jihin Radzuan, Rashid Salleh dan Andy Teh.Haider Yutim (16 Julai 2019). 'Sangkar', filem MMA pertama Malaysia tampil dengan trailer rasmi Astro Awani. Dicapai pada 20 Ogos 2019.

Keluaran
Sangkar telah ditayangkan di seluruh Malaysia, Singapura dan Brunei pada 29 Ogos 2019. Bagi mempromosikan filem ini, satu siri jelajah bermula dari utara tanah air, Kedah, Pulau Pinang dan Perak pada 30 Ogos sehingga 1 September 2019.‘Sangkar’ bersedia ditayangkan dengan promosi terbesar 2019 Utusan Borneo (20 Julai 2019). Dicapai pada 20 Ogos 2019. Filem ini bersama-sama dengan M for Malaysia dan BoBoiBoy Movie 2 telah mengungguli carta Top 10 Pilihan Penonton Golden Screen Cinemas, di mana Sangkar menduduki tangga ke-3, sementara BoBoiBoy Movie 2 berada di tangga ke-6 dan M for Malaysia berada di tangga ke-7.Filem Sangkar, M For Malaysia dan BoBoiBoy Movie 2 dominasi Carta Top 10 Pilihan Penonton! Astro Awani (12 September 2019). Dicapai pada 21 September 2019.

Sambutan

Kutipan
Dalam tempoh lima hari selepas tayangan perdana, Sangkar telah mencatat kutipan hampir RM5 juta. Jumlah tersebut ialah hasil tayangannya di tiga buah negara, iaitu Malaysia, Singapura dan Brunei. Tiket bagi 107 slot tayangan di pawagam tempatan juga habis ditempah pada 1 September.Fatin Farhana Ariffin dan Farhana Ab Rahman (4 September 2019). Sangkar raih hampir RM5 juta lima hari tayangan Berita Harian. Dicapai pada 4 September 2019. Jumlah kutipan filem Sangkar meningkat apabila hampir mencecah RM6 juta pada hari keenam tayangannya.Syanty Octavia Amry (5 September 2019). Filem Sangkar cecah RM6 juta Harian Metro. Dicapai pada 15 September 2019. Selepas 10 hari ditayangkan, Sangkar telah mendapat kutipan sebanyak RM7.2 juta.Asraf Adied (9 September 2018). Hebat...Filem Sangkar Berjaya Kutip 7.2 Juta Dalam Masa 10 Hari! Astro Gempak. Dicapai pada 15 September 2019. Sehingga 15 September 2019, filem ini berjaya meraih jumlah jualan tiket sebanyak RM10.3 juta dalam tempoh 17 hari ditayangkan.Hanisah Selamat (15 September 2019). Sangkar kutip RM10 juta 17 hari Berita Harian. Dicapai pada 16 September 2019.Filem Sangkar raih kutipan melebihi RM10.3 juta Astro Awani (15 September 2019). Dicapai pada 16 September 2019.Norhayati Nordin (15 September 2019). Sangkar raih RM10.3 juta kutipan Harian Metro. Dicapai pada 16 September 2019.Dennis Chua (17 September 2019). #Showbiz: 'Sangkar' bags RM10.3mil in 2 weeks New Straits Times. Dicapai pada 16 September 2019.

Ulasan kritis
Dalam ulasan retrospektif mengenai filem ini, Hilmi Ismail dari Astro Awani berkata: "Walaupun Sangkar dipasarkan sebagai sebuah filem MMA, tetapi anda tidak perlu menjadi peminat MMA untuk terhibur dengan filem ini".Hilmi Ismail (23 Ogos 2019). Sangkar: Filem aksi MMA Malaysia yang berjaya mengusik emosi penonton Astro Awani. Dicapai pada 30 Ogos 2019. Haider Yutim, juga dari Astro Awani, menyifatkan "filem ini bukan hanya mengenai MMA".Haider Yutim (23 Ogos 2019).Menghiburkan! 'Sangkar' bukan sekadar filem aksi MMA Astro Awani. Dicapai pada 30 Ogos 2019. Dalam ulasan retrospektif untuk filem ini, Bissme S. dari The Sun Daily berkata: "Biarpun Sangkar dianggap sebagai filem Seni Mempertahankan Diri Campuran (MMA), ternyata lebih banyak filem tentang penebusan untuk salah satu peranan protagonis".Bissme S. (3 September 2019). Movie review: Sangkar The Sun Daily. Dicapai pada 15 September 2019.

Muzik
Lagu tema filem ini, "Fighter", dipersembahkan oleh Aman RA.Asraf Aided (12 Julai 2019). Wow... 'Fighter' Nyanyian Aman RA Dipilih Sebagai OST Filem Sangkar! Astro Gempak. Dicapai pada 20 Ogos 2019. Terdapat juga tiga buah lagu baharu yang dimuatkan dalam filem ini—Dinho, DeLaFlare, Mali & SXPH ("Sangkar"), NtahSape2Ntah ("Luar Biasa"), 000 & Kid Raww ("Jangan").

Anugerah
TahunAnugerahPenerimaKategoriKeputusan2021Festival Filem Malaysia ke-31Remy IshakPelakon Pembantu TerbaikZul AriffinPelakon Lelaki TerbaikKabir BhatiaPengarah Terbaik

Rujukan

Pautan luar


Kategori:Filem 2019
Kategori:Filem Malaysia tahun 2019
Kategori:Filem aksi Malaysia
Kategori:Filem arahan Kabir Bhatia
Kategori:Filem terbitan Primeworks Studios